חלום רע על ילד בוכה
כמו לחטוף כדור בגב מצלף שנסתר עמוק בבנין רב קומות ; הכאב המפתיע שבן רגע מכניע ומקפיא את הכח לחיות ; כך המגע הקר של אלה בגולגולת מנפץ כל תקווה של חרות ; בראשו של הילד שלמד בבית ספר על דמוקרטיה ועל התיישבות ; כשהם הגיעו להר וטיפסו על הגג עיניהם נצצו בתמימות ; הם בטח חשבו שלזה התכוונו כשדברו איתם על ציונות ; ואיך כולם שם הקשיבו לחבר הכנסת שאמר להם בלי אלימות ; אבל חמש דקות אחר כך הוא החזיק את הראש ודימם כמו כבש שחוט ; ועד שנגיע למקום שנגיע תישאר בי תמונה לעולם ; ילד בוכה אך במקום הדמעות יורדות לו טיפות של דם ; תת ניצב מדופלם בתדריך המוקדם אמר לשוטרים בלי רחמים ; אני מכיר את החארות זה לא בני אדם רק במכות מבינים ; אז תכוונו לרגליים ותתנו גם בבטן תכוונו לצלעות אבל תתנו ברקה ; שיבינו אחת ולתמיד את המסר לא מתעסקים עם המשטרה ; אלוף הפקוד השקיף מלמעלה עיניו משדרות אדישות ; הוא ראה איך כולם מתפרקים שם למטה ולא צעק תעצרו את האלימות ; כתבי הטלוויזיה נראו המומים איך אפשר לשדר כאלה תמונות ; הרי חייבת להיות סיבה מספיק טובה שמישהו יחטוף כאלה מכות ; ועד שנגיע למקום שנגיע תישאר בי תמונה לעולם ; ילד בוכה אך במקום הדמעות יורדות לו טיפות של דם ; הרחק במדרון ילד בורח דולקים אחריו ארבעה ; תוך כמה שניות והנה הוא שוכח בשביל מה בכלל לכאן הוא עלה ; אם אפשר לחלק גוף של ילד לארבע כל אחד מהם קיבל לו גזרה ; הם עשו את כל מה שאפשר לעשות עם בעיטות אגרופים ואלה ; עד שהגיע אחד וסימן להם די הילד הפסיק כבר לנשום ; ופתאום ארבעה שוטרים סוחבים אלונקה וזאת התמונה שתראו בעיתון ; כשרציתי לבוא לראות את הילד לבדוק אולי עדיין הוא חי ; אף אחד לא ראה שום ילד פצוע כנראה שחלמתי ודי ; ועד שנגיע למקום שנגיע תישאר בי תמונה לעולם ; ילד בוכה אך במקום הדמעות יורדות לו טיפות של דם; 